text: Husk sikkerhedsvesten når du kører sydpå
  26 juni 2014 kl. 04.55
  Snart sætter tusindvis af danskere kursen mod Tyskland og det sydlige Europa. Denne gang er det vigtig at huske en lovpligtig sikkerhedsvest.
  
  
  Fra den 1. juli risikerer danske bilister at få en bøde hvis de kører sydpå, uden at bilen er forsynet med en gul, grøn eller rød refleksvest. Det skriver Jyllands Posten i dag.
  Den tyske bilist organisation ADAC oplyser, at der er udsigt til razziaer på de tyske veje. Derfor er det vigtigt at sikkerhedsvesten kommer med, når rejsekufferten skal pakkes.
  En række europæiske lande har krav om, at der skal være let tilgængelige veste i bilen. De kontante bødestraffe for at glemme vesten kan være til at få øje på.
  I Tyskland slipper bilisterne med en bøde på 15 euro, men bl.a. i Frankrig koster det 90 euro hvis sikkerhedsvesten mangler.
  